ముంబై : బాలీవుడ్ ప్రముఖ నటి, డ్రీమ్గర్ల్ హేమమాలినికి చెందిన దుస్తులు, గిల్టు ఆభరణాలను గుర్తుతెలియని వ్యక్తులు దొంగిలించారు. హేమమాలిని తన నృత్య ప్రదర్శనలకు వినియోగించే క్యాస్టూమ్స్, ఇమిటేషన్ ఆభరణాలను అంథేరీలోని ఓ గోదాంలో దాచగా వాటిని ఎవరో దొంగిలించారని హేమమాలిని జుహూ పోలీసులకు ఫిర్యాదు చేశారు. గోదాంలో పనిచేసే పనిమనిషి అదృశ్యం అయిందని ఆమె కోసం ఫోన్ లో సంప్రదించినా కలవలేదని హేమమాలిని మేనేజరు పోలీసులకు చెప్పారు. హేమమాలిని స్టేజీ షోలలో ధరించే దుస్తులు, గిల్టు ఆభరణాల విలువ 90వేల రూపాయలని పోలీసులు చెప్పారు. తాము కేసు నమోదు చేసి దొంగల కోసం గాలిస్తున్నామని పోలీసులు చెప్పారు. 2010వ సంవత్సరంలో హేమమాలినికి చెందిన గోరేగామ్ బంగళా నుంచి 80 లక్షల రూపాయల విలువ గల నగలను ఇంటి పనిమనిషి ఎత్తుకెళ్లింది. కాగా అసలు నగలని భావించి గోదాంలోని గిల్టు నగలను ఎత్తుకెళ్లి ఉంటారని పోలీసులు భావిస్తున్నారు.
mumbai : balivud pramukha nati, dreamgerl hemamaliniki chendina dustulu, giltu aabharanaalanu gurtuteliyani vyaktulu dongilinchaaru. hemamalini tana nrutya pradarsanalaku viniyoginche castomes, imitation aabharanaalanu antheriilooni oo godaamlo daachagaa vaatini evaro dongilinchaarani hemamalini juhu polisulaku firyaadu chesaru. godaamlo panichese panimanishi adrushyam ayindani aame kosam fon loo sampradinchinaa kalavaledani hemamalini menejaru polisulaku cheppaaru. hemamalini stagey sholalo dharinche dustulu, giltu aabharanaala viluva 90vela roopaayalani poliisulu cheppaaru. taamu kesu namodu chesi dongala kosam gaalistunnaamani poliisulu cheppaaru. 2010va samvatsaramlo hemamaliniki chendina goregam bangalaa nunchi 80 lakshala roopaayala viluva gala nagalanu inti panimanishi ettukellindi. kaga asalu nagalani bhavinchi godamloni giltu nagalanu ettukelli untaarani poliisulu bhaavistunnaaru.